20061223

P6_TC1-COD(2006)0117

Az Európai Parlament álláspontja, amely első olvasatban 2006. december 12-én került elfogadásra az összetett takarmány forgalmazásáról szóló 79/373/EGK tanácsi irányelv módosításáról szóló 2002/2/EK irányelv helyesbítéséről szóló …/2007/EK európai parlamenti és tanácsi határozat elfogadására tekintettel

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 152. cikke (4) bekezdésének b) pontjára,

tekintettel a Bizottság javaslatára,

az Európai Gazdasági és Szociális Bizottsággal folytatott konzultációt követően,

a Régiók Bizottságával folytatott konzultációt követően,

a Szerződés 251. cikkében megállapított eljárásnak megfelelően [1],

mivel:

(1) A 2002/2/EK európai parlamenti és tanácsi irányelv [2] 1. cikke 1. pontjának b) alpontja módosította az összetett takarmány forgalmazásáról szóló 79/373/EGK tanácsi irányelvet [3]. E rendelkezés egy új ponttal egészítette ki a 79/373/EGK irányelv 5. cikke (1) bekezdését, amely az összetett takarmányok gyártóitól megköveteli a vevő kérésére a takarmány pontos összetételének feltüntetését.

(2) Az Európai Közösségek Bírósága a C-453/03., C-11/04., C-12/04. és C-194/04. sz. egyesített ügyekben [4] hozott, 2005. december 6-i ítéletében az arányosság elvére figyelemmel érvénytelennek nyilvánította a 2002/2/EK irányelv 1. cikke 1. pontjának b) alpontját.

(3) A Szerződés 233. cikke értelmében azok az intézmények, amelyek aktusát a Bíróság semmisnek nyilvánította, kötelesek megtenni a Bíróság ítéletében foglaltak teljesítéséhez szükséges intézkedéseket.

(4) A takarmánybiztonság céljának elérése jelenleg többek között a 178/2002/EK rendelet [5] és a 183/2005/EK rendelet [6] rendelkezéseinek végrehajtásával valósul meg.

(5) A tagállamokban több bírósági határozat is a 2002/2/EK irányelv eltérő és egyenetlen alkalmazásához vezetett, és több ilyen vonatkozású eljárás van még jelenleg is a tagállamok bíróságai előtt folyamatban.

(6) Az Európai Parlament és a Tanács most nem hajt végre lényeges módosításokat az alapul szolgáló jogi aktuson, mivel a Bizottság az egyszerűsítésre vonatkozó program keretében elkötelezte magát a takarmányjog átfogó újraszabályozására vonatkozó javaslat 2007 közepéig történő megalkotására. Elvárják, hogy ebben az összefüggésben az úgynevezett "összetevők nyílt közzététele" kérdését átfogóan újraértékeljék, és erre vonatkozóan a Bizottságtól olyan új javaslatokra számítanak, amelyek megfelelnek mind a takarmány összetevőiről nyújtott pontos és részletes tájékoztatás gazdák részéről felmerülő igényének, mind pedig az üzleti titkok kielégítő védelme kapcsán az ipar részéről felmerülő igénynek.

(7) A 79/373/EGK irányelv 12. cikkének második albekezdése, melyet a 2002/2/EK irányelv 1. cikkének 5. pontja illesztett be, előírja az összetett takarmány gyártói számára, hogy kötelesek a hatósági vizsgálatok elvégzéséért felelős hatóságok kérésére azok rendelkezésére bocsátani minden olyan, a forgalmazásra szánt takarmányok összetételére vonatkozó iratot, amely lehetővé teszi a címkén megadott adatok pontosságának ellenőrzését.

(8) Ezért a 2002/2/EK irányelvet módosítani kell,

ELFOGADTA EZT A HATÁROZATOT:

1. cikk

A 2002/2/EK irányelv a következőképpen módosul:

1. Az 1. cikk 1. pontjának b) alpontját el kell hagyni.

2. Az 1. cikk (6) bekezdésében a 79/373/EGK irányelv 15a. cikkének szövege helyébe a következő szöveg lép:

"15a. cikk

A Bizottság a tagállamoktól kapott adatok alapján legkésőbb 2006. november 6-ig jelentést nyújt be az Európai Parlamentnek és a Tanácsnak az 5. cikk (1) bekezdésének j) pontja és (5) bekezdésének d) pontja, valamint az 5c. cikk és a 12. cikk második albekezdése révén bevezetett intézkedések végrehajtásáról, elsősorban az összetett takarmányok címkéjén a takarmány-alapanyagok mennyiségének tömegszázalékban kifejezett feltüntetésére vonatkozóan, beleértve a megengedett eltérést is, és ehhez a jelentéshez csatolja az intézkedések javítását célzó esetleges javaslatokat.".

2. cikk

Ez a határozat az Európai Unió Hivatalos Lapjában való kihirdetését követő napon lép hatályba.

3. cikk

Ennek a határozatnak a tagállamok a címzettjei.

Kelt …, …-án/én.

az Európai Parlament részéről

az elnök

a Tanács részéről

az elnök

[1] Az Európai Parlament 2006. december 12-i álláspontja.

[2] Az Európai Parlament és a Tanács 2002. január 28-i 2002/2/EK irányelve az összetett takarmány forgalmazásáról szóló 79/373/EGK tanácsi irányelv módosításáról (HL L 63., 2002.3.6., 23. o.).

[3] HL L 86., 1979.4.6., 30. o. A legutóbb a 807/2003/EK rendelettel (HL L 122., 2003.5.16., 36. o.) módosított irányelv.

[4] ABNA és társai, EBHT 2005., I-10423. o.

[5] Az Európai Parlament és a Tanács 2002. január 28-i 178/2002/EK rendelete az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról (HL L 31., 2002.2.1., 1. o.). A legutóbb az 575/2006/EK bizottsági rendelettel (HL L 100., 2006.4.8., 3. o.) módosított rendelet.

[6] Az Európai Parlament és a Tanács 2005. január 12-i 183/2005/EK rendelete a takarmányhigiénia követelményeinek meghatározásáról (HL L 35., 2005.2.8., 1. o.).

--------------------------------------------------